
asupra proiectului de Lege pentru ratificarea Acordului între Guvernul României şi Guvernul Republicii Cipru privind recunoaşterea reciprocă a calificativelor obţinute în învăţământul superior pentru continuarea studiilor în instituţii de învăţământ superior din cele două ţări, semnat la Bucureşti la 22 mai 2009 
 (PL.x. 321/2010)

1. În baza prevederilor art. 95 din Regulamentul Camerei Deputaţilor, republicat, cu adresa nr. PL.x. 321 din 17 mai 2010, Comisia pentru învăţământ, ştiinţă, tineret şi sport a primit spre dezbatere şi avizare, în fond, proiectul de Lege pentru ratificarea Acordului între Guvernul României şi Guvernul Republicii Cipru privind recunoaşterea reciprocă a calificativelor obţinute în învăţământul superior pentru continuarea studiilor în instituţii de învăţământ superior din cele două ţări, semnat la Bucureşti la 22 mai 2009. 

Pentru întocmirea raportului, Comisia a analizat avizele primite de la Comisia juridică, de disciplină şi imunităţi, Comisia pentru politică externă, precum şi avizul Consiliului Legislativ.

Proiectul de lege are ca obiect ratificarea Acordului  între Guvernul României şi Guvernul Republicii Cipru privind recunoaşterea reciprocă a calificativelor obţinute în învăţământul superior pentru continuarea studiilor în instituţii de învăţământ superior din cele două ţări, semnat la 22 mai 2009, la Bucureşti. Acordul bilateral vizează recunoaşterea reciprocă a calificativelor academice obţinute, în scopul accesului şi continuării studiilor în instituţii de învăţământ superior acreditate din cele două ţări, ceea ce va contribui la facilitarea mobilităţii academice dintre cele două state. 

2. În funcţie de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi … deputaţi, din totalul de 31 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege au participat ca invitaţi: 


5. Potrivit prevederilor art. 75 alin. (1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.


Proiectul de lege a fost adoptat de Senat, în calitate de primă Cameră sesizată, în şedinţa din 31 martie 2010.


În urma dezbaterii, în şedinţa din 26 mai 2010, Comisia a propus, cu …, adoptarea proiectului de lege, în forma prezentată. 

